钦定古今图书集成/明伦汇编/官常典/第494卷 > 白元光
## 钦定古今图书集成/明伦汇编/官常典/第494卷 > 白元光

按《唐书》本传，“元光，字元光，其先突厥人。父道生，历宁、
朔州刺史。元光初隶本军，补节度先锋。安禄山反，诏
徙朔方兵东讨，元光领所部结义营，长驱从光弼出
土门。累迁太子詹事，封南阳郡王，为两都游奕使。长
安平，率兵清宫，进击馀寇，身被数创，肃宗躬为傅药，
转卫尉卿，兼朔方先锋。史思明攻河阳，光弼召主骑”
军，其后历灵武留后、定远城使。贞元二年卒，赠越州
都督。